Αδελιανός Κάμπος

Ο Αδελιανός Κάμπος είναι παραθαλάσσιος οικισμός της Δημοτικής Κοινότητος Άδελε του Δήμου Ρεθύμνης στην Περιφερειακή Ενότητα Ρεθύμνης της Κρήτης, σε υψόμετρο 2 μέτρα.

Γεωγραφία - Αξιοθέατα
Ο Αδελιανός Κάμπος βρίσκεται στον κόλπο του Αλμυρού σε απόσταση 4,5 χλμ. ανατολικά από την πόλη του Ρεθύμνου. Το χωριό αποτελεί την ανατολική συνέχεια του Πλατανιά (η ανατολικά άκρη του Ρεθύμνου) και του Πηγιανού Κάμπου (Δ.) ενώ προς τα νότια και για μέσου του οικισμού περνάει η ΕΟ90 ή Βόρειος Οδικός Άξονας Κρήτης (Β.Ο.Α.Κ.). Είναι τουριστικό καλοκαιρινό θέρετρο με ξενοδοχειακές μονάδες και οικογενειακά καταλύματα. Στην παραλία, μήκους περίπου 2 χιλιομέτρων, παρέχονται εγκαταστάσεις για θαλάσσια σπορ ενώ στο χωριό λειτουργούν καταστήματα για τις απαραίτητες προμήθειες και αγορές καθώς και όλων των τύπων εστίασης.

Η ονομασία του οικισμού οφείλεται στον ομώνυμο Αδελιανό κάμπο που είναι ο μεγαλύτερος στην περιοχή Αρκαδίου (πρώην δήμος) και καλύπτεται από ελαιώνες, καλλιέργειες κηπευτικών (υπαίθριες ή σε θερμοκήπια) και οι αμπελοκαλλιέργειες.

Διοικητικά 
Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Άδελε. Σύμφωνα με το σχέδιο Καλλικράτης, μαζί με το Άδελε και την Αγία Παρασκευή, αποτελούν την τοπική κοινότητα Άδελε που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 680 κατοίκους.

Πληθυσμός

Παραπομπές

Πηγές
Εγκυκλοπαίδεια Δομή, 2002-4

Χωριά του νομού Ρεθύμνης
Δήμος Ρεθύμνης